Nyhedsmail nr. 1 - 2020

14. februar 2020

Kære beboere Vallensbæk Stationstorv 3

Hermed invitation til at høre lokalhistoriker Benny Mortensen fortælle om Vallensbæk.

Og lidt korte nyheder - oplysninger.

Lejligheden 3 K er nu udlejet til Birgit Holm. Birgit, som nu bor i Amalieparken, flytter ind den 12. marts.

Dagskort til gæsteparkering har ikke påstemplet måned indtil videre. Husk derfor at udfylde kortet med dato, måned og år. Til gengæld bliver de ikke ugyldige ved månedens udgang. Jørgen udleverer fortsat to kort hver måned.

Vallensbæk Senior Park har modtaget kr. 9.000 i tilskud til frivilligt socialt arbejde i henhold til servicelovens § 18 fra Vallensbæk Kommune.

På bestyrelsesmøde den 19. februar skal vi tale om, hvordan vi anvender beløbet i år. Hvis du har forslag, så hører vi gerne.

Den 26. februar har afdelingsbestyrelsen møde, hvor også Michael fra ejendomskontoret deltager. Hvis du har spørgsmål eller forslag, vi skal tage op, så skriv eller ring.

Generalforsamling i Vallensbæk Senior Park bliver i år onsdag den 25. marts. Indkaldelse bliver sendt tirsdag den 25. februar.

I starten af marts måned har afdelingsbestyrelsen møde med driftschef Bo Mølgaard og driftsleder Michael Bellman. Her skal vi tale om, hvordan vi kommer i gang med de projekter, som blev besluttet på afdelingsmødet i september 2019. I vil løbende blive orienteret.

Herudover skal vi komme med evt. ønsker til projekter i 2021, så de kan komme med på budget for 2021. Har du forslag, så hører vi gerne.

Fødselsdagsfest bliver i år den 24. april. Sæt X i kalenderen.

God weekend

Vallensbæk Senior Park - Vallensbæk Stationstorv

Peder